Apr 11,2015
క్యూ1లో కంప్యూటర్‌ అమ్మకాల్లో క్షీణత
             న్యూయార్క్‌ : ఈ ఏడాది తొలి త్రైమాసికంలో ప్రపంచ వ్యాప్తంగా కంప్యూటర్‌ అమ్మకాల్లో తగ్గుదల చోటు చేసుకుంది. పర్సనల్‌ కంప్యూటర్లు, డెస్క్‌టాప్‌, నోట్‌బుక్‌, ల్యాప్‌టప్‌ విక్రయాల్లో 5.2-6.7 శాతం వరకు క్షీణించాయని ప్రముఖ పరిశోధన సంస్థలు ఐడిసి, గార్టినర్‌ వెల్లడించాయి. తమ అంచనాలకు మించి అమ్మకాల్లో తగ్గుదల చోటు చేసుకున్నాయని పేర్కొన్నాయి.
                ఐడిసి అంచనా ప్రకారం గత జనవరి నుంచి మార్చి కాలంలో 6.7 శాతం తగ్గాయి. గార్టినర్‌ అంచనా ప్రకారం ప్రపంచ వ్యాప్తంగా కంప్యూటర్‌ అమ్మకాలు 5.2 శాతం తగ్గి 71.7 మిలియన్లుగా నమోదయ్యాయి. వివిధ దేశాల కరెన్సీ విలువ తగ్గడంతో పిసి అమ్మకాలు పడిపోయాయయని ఐడిసి పేర్కొంది. 2014లో పిసి పరిశ్రమకు భారీ మద్దతు లభించిందని గార్టినర్‌ ప్రిన్సిపల్‌ విశ్లేషకుడు మికకొ కిటగవా పేర్కొన్నారు. గతేడాది విండోస్‌ ఎక్స్‌పిని రద్దు చేయడం కూడా అమ్మకాలను పెంచిందని పేర్కొన్నారు. గత త్రైమాసికంలో నోట్‌బుక్‌లతో కలుపుకుని మొబైల్‌ పిసి, టాబ్లెట్‌ అమ్మకాల్లో స్వల్ప పెరుగుదల చోటు చేసుకుందన్నారు.
కాగా పర్సనల్‌ కంప్యూటర్‌ అమ్మకాల్లో క్షీణత చోటు చేసుకుందన్నారు.
మీ స్నేహితులకు రికమెండ్ చెయ్యండి